Foto: IIB axborot xizmati Buxoroda boshqaruvni yo‘qotgan «Lasetti» 5 ta mashinaga shikast yetkazdi. Bu haqda viloyat IIB xabar bermoqda. 2022 yil 4 mart kuni soat 19:10 larda Buxoro shahar Islom Karimov ko‘chasidan o‘tuvchi yo‘lning «Buxoro Hududgaz» binosi ro‘parasida harakatlanib kelayotgan «Lasetti» avtomashinasi haydovchisi to‘satdan yo‘nalishni o‘zgartirgan. Qayd etilishicha, u orqadan kelayotgan «Spark» avtomashinasi bilan to‘qnashishi oqibatida rul boshqaruvini yo‘qotgan va harakat oqimiga qarama-qarshi yo‘nalishga chiqib ketib, yo‘l chetida to‘xtab turgan 4 ta avtomashinalarga shikast yetkazgan. YTH natijasida biror bir fuqaro tan jarohati olmagan. Holat yuzasidan Buxoro shahar IIO FMB mas’ul xodimlari tomonidan surishtiruv harakatlari olib borilmoqda. Bundan avval Toshkentda YTHlar ko‘proq qaysi tumanlarda yuz berishi ma’lum bo‘lgandi.